ועדת הפנים והגנת הסביבה, כנסת 19, פרוטוקול מספר 299, 2014-06-02 11:00

מירי רגב: שלום לכולם.

מירי רגב: אני פותחת את ישיבת ועדת הפנים והגנת הסביבה של הכנסת בדיון נוסף בסוגיית חופי הרחצה.

מירי רגב: הפעם אנחנו בדיון ספציפי בעניין חופי הרחצה הסגורים בתל-אביב.

מירי רגב: כנראה גם בעיריית תל-אביב-יפו לא ידעו שעונת הרחצה מתקרבת, אז לא יכלו להיערך לעונת הרחצה.

מירי רגב: בעצם החופים סגורים לפני חג השבועות, כשאנשים רוצים לבלות על חוף הים, ליהנות ממשאבי הטבע של מדינת ישראל בעיר הגדולה, העצמאית, זאת שאינה זקוקה כמעט לשום הנחיות.

מירי רגב: בעיר תל-אביב סגורים החופים ותיכף נבדוק מדוע החופים סגורים.

מירי רגב: כפי שאמרתי גם במהלך הסיור, אני תולה את כל האשמה בראש עיריית תל-אביב, בכך שראש עיריית תל-אביב לא פועל על-פי החוק, לא פועל על-פי ההסכמים שנעשו.

מירי רגב: תיכף נפרוש את הנושאים שעליהם דיברנו.

מירי רגב: מה גם שהיינו בסיור בשבוע שעבר בחופים ביחד עם חבר הכנסת דב חנין וחברת הכנסת תמר זנדברג, ביחד עם הנציגים של עיריית תל-אביב ודיברנו על סוגיית החופים.

מירי רגב: לא רק שהם הכניסו לנו את האצבע לעין אלא הם אמרו: נוציא גם את העין בבת אחת.

מירי רגב: בסיור דיברנו על כך שיותר מצילים יעבדו, שיותר סוכות יהיו פתוחות.

מירי רגב: לא רק שהם לא הרחיבו את הפעילות אלא הם גם צמצמו את פעילות המצילים.

מירי רגב: קודם כול, אני מודה לך, מנכ"ל משרד הפנים, מרדכי כהן, שאתה נמצא כאן ומלווה אותנו בנושא הזה.

מירי רגב: נמצא כאן גם המשנה למנכ"ל עיריית תל-אביב-יפו.

מירי רגב: שלום וברוך הבא, אני שמחה לקדם בברכה בכנסת אנשים בכירים מעיריית תל-אביב, לא רק כשמדובר על דברים שחשובים לעיר תל-אביב אלא גם דברים שחשובים לציבור של העיר תל-אביב.

מירי רגב: עוד לא זכינו לארח פה ולראות את זיו פניו של ראש העירייה אבל אני מתארת לעצמי שהוא בטח ימצא את הזמן להגיע גם לכנסת.

מירי רגב: הדיון הזה נועד לעסוק רק בעניין אחד – סגירת החופים ואי קיום החוק על-ידי עיריית תל-אביב.

מירי רגב: החוק קובע שבכל סוכת מציל יהיו שלושה אנשים.

מירי רגב: עיריית תל-אביב החליטה שזה חמישה אנשים.

מירי רגב: אני לא נכנסת לשאלה אם צריכים להיות חמישה אנשים בסוכה, כן או לא.

מירי רגב: כרגע על-פי הרישומים שהגיעו אליי, כמה חופים יכולים להיפתח, 13?

<מרדכי כהן: הנחינו אותם לפתוח 11 חופים, למרות שהוועדה באותו דיון ביקשה שעיריית תל-אביב תפתח את כל 13 החופים.

<מרדכי כהן: הפעלנו שיקול דעת מידתי לאחר הדיון וביקשנו מעיריית תל-אביב לפתוח עוד שני חופים נוספים, אל מול ה-9 שהם ביקשו.

<מרדכי כהן: התוצאה היתה שביום שישי נפתחו רק 3 חופים, 3 תחנות, וביום שבת רק שניים, "מציצים" וחוף "ירושלים".

מירי רגב: כלומר, כרגע מתוך 13 חופים- - -

תמר זנדברג: שלושה מתוך כל ה-13 המוכרזים בתל-אביב?

<מרדכי כהן: ביום שבת היו פתוחים שניים וביום שישי שלושה חופים.

מירי רגב: נפתחו שני חופים מתוך 13 חופים שאמורים להיפתח בתל-אביב.

מירי רגב: והיום כמה פתוחים?

תמר זנדברג: יש כאן הבדל, כלומר עכשיו זה סכסוך עבודה נוסף.

מירי רגב: זה סכסוך עבודה משום שעיריית תל-אביב לא פועלת על-פי החוק.

תמר זנדברג: בואו נדגיש את הקשר בין המצב שראינו בסיור, שחסרים מצילים כי יש דרישות שמצריכות לשים שלושה ויש דור ב' וכולי, לבין המצב היום.

מירי רגב: כל ראשי העיריות בארץ, שהן פחות חזקות ועצמאיות מתל-אביב, מסוגלים לעשות את זה.

מירי רגב: רק עיריית תל-אביב עדיין לא מצאה את השיטה.

מירי רגב: ואם לא, אז בית-הדין לעבודה ילמד אותה לעשות את זה.

מירי רגב: תיכף נשמע אותם.

מירי רגב: 11 חופי רחצה עיריית תל-אביב היתה אמורה לפתוח לקהל הרחב, ביניהם לתושבי תל-אביב, אך הם לא נפתחו.

מירי רגב: נפתחו שני חופים בלבד.

מירי רגב: כמה חופים פתוחים היום?

<מרדכי כהן: שלושה.

מירי רגב: מה קרה מיום שבת להיום שנוספו מצילים?

<קריאה: נוספו המצילים הדתיים.

<קריאה: ..

מירי רגב: שלושה חופים פתוחים מתוך 13.

מירי רגב: בואו נשמע את עיריית תל-אביב, את המשנה למנכ"ל.

מירי רגב: תסביר לנו מדוע החופים סגורים.

<רובי זלוף: קודם כול, אנחנו שמחים להיות פה.

<רובי זלוף: אחרי דיונים ארוכים בנושא ההצלה, פעם ראשונה ועדת הפנים של הכנסת מתכנסת לעניין הזה.

מירי רגב: סליחה?

מירי רגב: כדאי שגם בזה תדייקו.

מירי רגב: לא רק שהוועדה התכנסה אלא היא גם הקימה ועדת משנה בנושא הזה בראשותה של מי שבטח מוכרת לך, חברת הכנסת תמר זנדברג.

מירי רגב: הוועדה עוסקת בזה כבר כמעט שנה.

<תומר רוזנר: ולא בפעם הראשונה.

מירי רגב: אבל מכיוון שאני נוטה בינתיים, סלח לי שאני אומרת את זה, לראות שאתם לא מדייקים אז אני שוב מעמידה אותך על טעותך.

<רובי זלוף: אנחנו מוזמנים לראשונה.

מירי רגב: זאת לא פעם ראשונה שהוזמנתם.

מירי רגב: אתם הגעתם בפעם הראשונה אבל ממש לא הוזמנתם בפעם הראשונה.

תמר זנדברג: היו נציגים גם בדיונים הקודמים ובואו נגיד שאנחנו שמחים שאתה אתנו כדי לתת תשובות בכירות.

<רובי זלוף: אני לא מתווכח על העניין.

<רובי זלוף: ברצוננו לפתור את הבעיה ואת הסוגיה הזאת.

<רובי זלוף: דרך אגב, הסוגיה הזאת מלווה אותנו לאורך שנים.

<רובי זלוף: נושא ההצלה הוא לא דבר חדש שמגיע לפתחה של עיריית תל-אביב או של כל גורמי הממשלה שעוסקים בעניין.

<רובי זלוף: לעיר תל-אביב-יפו יש 13 חופים מוכרזים, זה נכון.

<רובי זלוף: הגענו למשרד הפנים על מנת לקבל אישור להפעלת 8 חופים.

<רובי זלוף: בסופו של יום ניסינו להגיע למאמץ גדול יותר ולפתוח 9 חופים, ואכן קיבלנו את האישור.

<רובי זלוף: למרות שהם רצו אפילו לבטל הכרזה של 4 חופים בכל המרחב של תל-אביב-יפו, בסופו של יום הסכימו לאפשר לנו לפתוח 9 חופי רחצה לשבועיים ימים ובכל שבועיים לקבל חידוש בהסכמה מלאה לפתיחת 9 חופים.

<רובי זלוף: צריך לזכור שהעירייה עובדת לפי חוק שעות עבודה ומנוחה.

דב חנין: קיבלתם אישור לא לפתוח.

מירי רגב: אני לא מבינה מה זה שהעירייה עובדת לפי חוק שעות עבודה ומנוחה.

מירי רגב: כאילו אחרים לא עובדים לפי החוק הזה.

<רובי זלוף: אני לא יודע מה אחרים.

<רובי זלוף: את שואלת מה עושה העירייה ואני אומר לך מה עושה העירייה.

<רובי זלוף: העירייה עובדת לפי חוק שעות עבודה ומנוחה, לפי צו הסדרת חופים, לפי הסכמים קיבוציים.

<רובי זלוף: כך העירייה עובדת.

<רובי זלוף: וגם לפי פסקי-דין שהיו בעניין.

<רובי זלוף: העירייה פועלת בהתאם לכך ומגייסת מצילים ככל שהיא יכולה במסגרת התקנים.

<רובי זלוף: דרך אגב, לעירייה אין גבול לתקנים של מצילים.

<רובי זלוף: כל מציל שרוצה לבוא היום ולעבוד אנחנו קולטים אותו שיעבוד בהצלה, אם הוא מתאים ואם הוא יכול לעבוד, כמובן בהתאם להסכמים הקיימים, אבל מצילים לא רוצים להגיע.

מירי רגב: אז מה הבעיה?

<רובי זלוף: יש בעיות קשות בהסכמי השכר.

<רובי זלוף: הם לא מוכנים לעבוד.

מירי רגב: רק אצלכם?

מירי רגב: בכל הארץ הם עובדים, רק אצלכם יש בעיה.

<רובי זלוף: אנחנו מוכנים שאת באופן אישי ומי שאת רוצה, גם ממשרד האוצר וגם ממשרד הפנים, יבוא ויעשה את סידור העבודה בעיר תל-אביב-יפו בהתאם לחוקים.

<רובי זלוף: כל מה שהוא יגלה שאנחנו לא פועלים כשורה – בכל תחנה ותחנה אנחנו מוכנים לשנות.

<רובי זלוף: שיבוא כל מי שיודע לעשות שינוי בסידור העבודה, אנחנו מוכנים לקבל אותו.

<רובי זלוף: אנחנו לא נפגע בזכויות העובדים.

מירי רגב: אף אחד לא ביקש שתפגע בעובדים.

<רובי זלוף: אנחנו לא נעשה שינוי בחוק הסדרת חופים.

<רובי זלוף: לא נעשה שינויים בתחום ההצלה שלא בהסכמים ארציים שמופיעים כרגע- - -

מירי רגב: בגלל שאתם כל-כך דואגים לעובדים- - -

<רובי זלוף: כרגע יש הסכם שנפתח בשנת 2014.

<רובי זלוף: חבל שאנחנו מגיעים לעניין הזה.

<רובי זלוף: זה הזמן לכנס ועדה בין-משרדית שתפתור את בעיית ההצלה במדינת ישראל.

<רובי זלוף: אדון שוקי אמרני, מנכ"ל משרד הפנים ישב בוועדה בשנת 2004 וקבע את הסדרי המצילים ברחצה על חופי הים.

<רובי זלוף: הוא יגיד לך שאנחנו לא עושים שינוי ולו במילימטר ממה שהוא קבע בחוק הסדרת חופים.

<רובי זלוף: לא רק זה, אני מוכן מחר בבוקר לעזוב הכול, לערוך דיונים אין-סופיים, כולל עם משרד האוצר, שייתן לנו אפשרות לעבוד, על מנת לעשות שינוי בתחום הסכמי העבודה של המצילים כדי לאפשר לנו לפתוח יותר תחנות הצלה.

<רובי זלוף: הרי מה עשינו בסוף?

<רובי זלוף: אמרנו 13 חופים, קיבלנו הסכמה ל-9 חופים ובסוף פתוחים רק שניים.

<רובי זלוף: למה?

<רובי זלוף: אם היו פוגעים בזכויות שלך היית ממשיכה לעסוק בהצלה?

מירי רגב: איזו פגיעה בזכויות?

מירי רגב: אני לא יודעת על מה אתה מדבר.

<רובי זלוף: בוודאי שכן.

<רובי זלוף: פגעת בהסכם עבודה, פגעת בחוק שעות עבודה ומנוחה.

מירי רגב: איזו פגיעה?

מירי רגב: תגיד איזו פגיעה.

מירי רגב: זה שאתה צועק, אני שמחה מאוד.

מירי רגב: גם ממש אשמח אם אין עובדי קבלן בעיריית תל-אביב.

מירי רגב: נבדוק את זה עם ארגוני זכויות העובדים.

<רובי זלוף: את מבקשת שיהיו עובדי קבלן?

מירי רגב: להיפך.

מירי רגב: אני רוצה לוודא שאין לכם עובדי קבלן בעירייה.

מירי רגב: בגלל שאתם מובילים את העניין הזה אנחנו אתכם נישא את הדגל ביום הקבלן, נזמין את ראש העירייה לכאן ואתם תישאו את הדגל של זכויות העובדים.

מירי רגב: אבל זה בלי שום קשר, בגלל הפתיח הזה.

מירי רגב: אני מבקש שתרשמי את זה, נבקש מיושב-ראש הכנסת לזמן את רון חולדאי כמי שלא מעסיק עובדי קבלן ושדואג לזכויות העובדים, שיבוא לכנסת וירים את דגל זכויות העובדים.

מירי רגב: אני אישית אדאג לכך שהוא יוזמן.

מירי רגב: זה דבר אחד.

<רובי זלוף: ודואג לזכויות עובדי הקבלן.

מירי רגב: הדבר השני, החוק קובע ששלושה מצילים יהיו בכל סוכת הצלה.

מירי רגב: כמה מצילים יש לכם בכל סוכת הצלה?

<רובי זלוף: כדי להגיע למצב שבו יהיו שלושה ניצבים-עומדים על תחנת ההצלה- - -

מירי רגב: אין דרישה כזאת.

מירי רגב: אתם לקחתם את זה באופן קיצוני מדי.

מירי רגב: אין דרישה כזאת.

מירי רגב: תקשיב היטב, מר זלוף, בית-המשפט – ותיכף יגיד את זה מנכ"ל משרד הפנים שמבין קצת יותר ממך את החוק שאנחנו חוקקנו – קבע: שלושה אנשים באתר של ההצלה, לא שלושה ניצבים.

<רובי זלוף: שלושה בתוך המרפסת.

מירי רגב: לא בתוך המרפסת.

מירי רגב: שלושה בגבולות התחנה.

<רובי זלוף: יושבת-ראש הוועדה, אני קורא מתוך פסק-הדין: "משנקבע כי התקן מחייב המצאת שלושה מצילים על העירייה לדאוג להחלפת כל אחד מן המצילים למנוחה על-ידי מציל מחליף שאינו אחד משלושת המצילים, באופן שבו בכל שעה משעות פעולות התחנה יהיו במקום שלושה מצילים פעילים לפחות".

<רובי זלוף: אתם רוצים שנעבוד בניגוד לפסק-הדין?

מירי רגב: לא.

<מרדכי כהן: שעת המנוחה מחויבת להיות מחוץ לחוף?

<רובי זלוף: אתה צודק בעניין, אבל יש הסכם קיבוצי.

<רובי זלוף: אתה שואל שאלה נכונה.

מירי רגב: עזוב את ההסכם.

מירי רגב: ההסכם לא מעניין כרגע.

מירי רגב: הוא שאל אותך שאלה.

<טל פילטר: אבל הוא ציטט לך פסק-דין.

<רובי זלוף: את רוצה שאני אעבוד בלי הסכם קיבוצי?

מירי רגב: לא, אני רוצה שתעבוד לפי החוק.

<רובי זלוף: אני עובד לפי החוק.

<רובי זלוף: יושבת לידי היועצת המשפטית של העירייה.

מירי רגב: כמה אנשים צריכים להיות בסוכה על-פי החוק?

מירי רגב: מנכ"ל משרד הפנים.

<שוקי אמרני: החוק קובע, וגם הפסיקה, שיהיו שלושה.

<שוקי אמרני: כפי שקראו כאן, כדי לאפשר את ההפסקה – ההפסקה היא לא במקום אחר, היא יכולה להיות בסוכה, במקום.

<רובי זלוף: לא על-פי ההסכם הקיבוצי.

<טל פילטר: ולא על-פי פסק-הדין שציטטנו ממנו, שגם במנוחה צריך מחליף.

מירי רגב: מי חתם על ההסכם הקיבוצי?

<רובי זלוף: יש הסכם קיבוצי.

מירי רגב: מי חתם על ההסכם הקיבוצי?

<רובי זלוף: ההסתדרות, משרד האוצר, עיריית תל-אביב, לפני למעלה מ-10 שנים.

תמר זנדברג: כל עירייה חתמה לחוד?

מירי רגב: זה קורה רק בעיריית תל-אביב.

מירי רגב: במכמורת ובכל החופים האחרים הכול בסדר.

מירי רגב: רק בעיריית תל-אביב יש בעיה.

<טל פילטר: אבל פסק-דין פדואל אומר משהו אחר.

<טל פילטר: פסק-הדין אומר שגם במנוחה צריך להיות למציל מחליף.

<תומר רוזנר: זה לא נכון.

מירי רגב: משרד הפנים מפרש את החוק, לא אתם.

<טל פילטר: שופט פירש אותו.

<רובי זלוף: זה לא אנחנו.

<רובי זלוף: בעניין הזה אין לי כל בעיה.

<רובי זלוף: אני מבקש לקבל הנחיות מדויקות של משרד הפנים איך הוא רוצה שאפעיל את תחנות ההצלה.

<רובי זלוף: הוא רוצה שהם יהיו על הגג?

<רובי זלוף: הוא רוצה שהם יהיו למטה?

<רובי זלוף: שייקח את הכול אליו.

מירי רגב: אבל הוא אמר את זה.

<רובי זלוף: הוא לא אמר את זה.

<רובי זלוף: שיכתוב את זה, יגיד לי איך הוא רוצה שאני אעבוד.

מירי רגב: אתה לא יודע שעיריית תל-אביב היא מעל משרד הפנים?...

<רובי זלוף: אם אתם רוצים שנשבור הסכמים קיבוציים, אם אתם רוצים שנשבור את חוק שעות עבודה ומנוחה, אם אתם רוצים שאנשים יעבדו 7 ימים בשבוע – גם מי שעובד 7 ימים בשבוע מגיע לו יום מנוחה אחד, ואנחנו שומרים על זה.

<רובי זלוף: אני מודיע לך חד-משמעית שאנחנו עושים את כל מה שאפשר.

<רובי זלוף: לקחנו מהנדסים חיצוניים שיערכו בדיקה לתוכנית עבודה, איך ניתן לייצר את התמהיל הכי נכון.

<רובי זלוף: אני מודיע לך שאין לנו אפשרות לפעול אחרת.

<רובי זלוף: אבל עכשיו זה הזמן, יש הסכם שנפתח עכשיו.

מירי רגב: אתה תפעל לפי החוק.

מירי רגב: אל תספר סיפורים.

<רובי זלוף: ברור.

מירי רגב: אתה הבעייתי.

מירי רגב: ראש העירייה שלך ואתה הבעייתיים.

<רובי זלוף: את צודקת.

מירי רגב: הייתם צריכים בכלל לפתוח 11 תחנות.

<מרדכי כהן: 43 מצילים.

<מרדכי כהן: לא נדרשת מהנדסת תעשייה וניהול כדי לשבץ אותם ולאפשר פתיחת חופים, לפי הכללים שנקבעו, ללא הפרשנות המחמירה שלכם.

<רובי זלוף: תעשה את זה.

<רובי זלוף: תגיד לנו איך.

<אשר גרנר: אני רוצה להזכיר לכם, הטענה הזאת הושמעה גם בפנינו ונתנו לכם מענה כרגולטור.

<אשר גרנר: כאשר נוח לכם אתם מקשיבים וכאשר לא נוח לכם אתם לא מקשיבים.

<אשר גרנר: אמרנו מבחינתנו: שלושה.

<אשר גרנר: הרי הכנו לכם תחנות הצלה בין המשוכללות בעולם.

<אשר גרנר: אני לא סתם אומר, זה חלק ממה שאנחנו מממנים לטובת הרשויות המקומיות.

<אשר גרנר: יש לכם חדר מנוחה אחורי.

<אשר גרנר: נתנו לכם מענה שכאשר נדרש ומציל אחד במנוחה מייד מעירים אותו ואז יש שלושה.

<אשר גרנר: זה היה המענה שלנו בהיבט הרגולטיבי, וזה בעקבות משפט פדואל שהוזכר קודם.

<אשר גרנר: כלומר, מענה מקצועי נתנו, שמבחינתנו יש שלושה בתחנה בכל שעות הפעילות של תחנת ההצלה.

<דפני פרי שרון: יש לי בקשה.

<דפני פרי שרון: היות וההסכמים הקיבוציים של עיריית תל-אביב-יפו מחייבים אותה לתת למצילים שלה שעת מנוחה ביום מחוץ לתחנת ההצלה- - -

מירי רגב: איפה זה כתוב?

<תומר רוזנר: אפשר לקבל את ההסכם הקיבוצי הזה ומתי הוא נרשם בפנקס ההסכמים הקיבוציים?

<מרדכי כהן: ב-1994 הוא נרשם בהסכם הקיבוצי.

<תומר רוזנר: הוא נרשם בפנקס ההסכמים הקיבוציים?

<מרדכי כהן: כן.

<תומר רוזנר: הוא קיבל אישור של הממונה על השכר?

<מרדכי כהן: כן.

<תומר רוזנר: אז אפשר לקבל אותו?

מירי רגב: איפה נציג משרד האוצר?

<צהלה עבודי: אני נציגת משרד האוצר, אגף השכר והסכמי עבודה.

<צהלה עבודי: אני מכירה את ההסכמים.

<צהלה עבודי: לא זכור לי שכתוב שזה מחוץ לחופי הרחצה.

<מרדכי כהן: בישיבה בוועדת הפנים סגן הממונה על השכר אמר את זה בצורה מפורשת.

דב חנין: מה הוא אמר?

<מרדכי כהן: בדיוק מה שהיא אומרת.

<צהלה עבודי: אני אומרת שכתוב: שעת סידורים.

<צהלה עבודי: קודם כול, אני מתנצלת בשם- - -

דב חנין: אפשר לראות את הנייר?

<רובי זלוף: זה כבר 40 שנים.

<רובי זלוף: את רוצה לעשות שינוי למצילים עכשיו.

<רובי זלוף: אנחנו מחדשים את ההסכם עכשיו.

<רובי זלוף: תביני מה את עושה.

מירי רגב: לא מעניין אותי.

מירי רגב: אני רוצה עכשיו לתת פה פתרון לציבור.

תמר זנדברג: אני לא מציעה שאנחנו כוועדה נידרש ל- - -

<קריאות: - - -

<אשר גרנר: מאוד חשוב לומר שההסכם שצוין פה חל על דור א' ולא על דור ב'.

<אשר גרנר: לכן עם דור ב' אין בעיה בעניין הזה.

<טל פילטר: אין כבוד לבית-המשפט במדינת ישראל?

<טל פילטר: אין כבוד לשופט?

<טל פילטר: שמענו כאן ציטוט של השופט הראל, שאמר שיש שלושה מצילים בתחום תחנת ההצלה.

<תומר רוזנר: במקום.

<תומר רוזנר: הוא לא אמר שכולם יהיו בסוכה.

<טל פילטר: ושכולם בסוכה.

<טל פילטר: שהעירייה חייבת להחליף גם את המציל שבסוכה.

<אשר גרנר: הוא נתן תשובה כרגולטור.

<טל פילטר: עם כל הכבוד, אתה לא מעל שופט.

מירי רגב: אבל הרגולטור אומר לך אחרת.

מירי רגב: אני לא מבינה אותך.

<צהלה עבודי: זה לא סותר.

<צהלה עבודי: זה פרשנות של החוק.

<רובי זלוף: אנחנו מכבדים את מה שהוא אמר.

<רובי זלוף: אני מודיע לך שזה לא עניין של הנהלת עיריית תל-אביב.

<רובי זלוף: יש פה עניין של הסכמי עובדים, יש פה עניין של מערכת יחסי עבודה.

<מרדכי כהן: זה הסיפור שלכם.

<רובי זלוף: זה הסיפור, נכון.

<רובי זלוף: אנחנו לא נשבור הסכמי עבודה.

<רובי זלוף: אנחנו מכבדים הסכמי עבודה ונעמוד בהסכמי העבודה, גם עם השעה הזאת, שאולי עושה את הכרוב חמוץ בסוף.

<רובי זלוף: אנחנו לא נשבור משא ומתן.

<רובי זלוף: דרך אגב, גם זה לא מספיק, כי מתוך חוק שעות עבודה ומלאכה ומתוך זה שאת צריכה לפתוח 13 תחנות ייתכן שבסוף יהיה רק אחד בתחנה.

<רובי זלוף: את פותחת עם שלושה בדיוק, אבל כל אחד צריך לקבל יום חופשי בשבוע ואם יש שלושה בתחנה ייתכן שאחד לא מגיע ואחד חולה.

מירי רגב: תדאג לו למחליף.

מירי רגב: סליחה, גם מורה לספינינג שלא מגיעה דואגים לה למחליפה.

מירי רגב: אז מה?

<רובי זלוף: מאיפה?

מירי רגב: מתוך קאדר המצילים.

מירי רגב: מה זה מאיפה?

<טל פילטר: אם לצטט את הסכמי דור ב', למה לא מקיימים את הסכמי דור ב' בארץ?

<טל פילטר: למה מצילי דור ב' עובדים גם בשישי וגם בשבת בניגוד להסכם?

<קריאה: למה מפטרים אחרי שנתיים?

<טל פילטר: למה אתה כרגולטור לא דואג לזה?

<טל פילטר: למה בחופי הארץ לא שומרים על חוק שעות עבודה ומנוחה?

מירי רגב: אז אל תעסיק אותם.

מירי רגב: למה אתה מעסיק אותם 7 ימים בשבוע?

<טל פילטר: אני?

<טל פילטר: אני לא מעסיק.

<טל פילטר: את כופה עליי שלא אעמוד בחוק שעות עבודה ומנוחה.

מירי רגב: הפתרון הוא שנהפוך את זה לתביעה ייצוגית נגד ראש עיריית תל-אביב.

מירי רגב: האמן לי שזה מה שאעשה.

מירי רגב: כשזה יפגע לך בכיס אתה תתעורר ותראה שכל חופי הרחצה יעבדו.

מירי רגב: זה מה שאעשה.

מירי רגב: אתם תבינו שיש לעמוד באחריות שלכם כמו כל ראשי העיריות בארץ.

מירי רגב: אתם העירייה היחידה שלא עושה את זה.

מירי רגב: אתם תעמדו בתביעה ייצוגית.

<רובי זלוף: נתמודד איתה.

מירי רגב: חבר הכנסת דב חנין, בבקשה.

דב חנין: תודה רבה, גברתי יושבת-הראש.

דב חנין: אני רוצה להתחיל מהשורה התחתונה ולהתקדם למעלה.

דב חנין: אנחנו נמצאים במצב בלתי אפשרי.

דב חנין: אין ספק שתושבי תל-אביב-יפו רוצים ליהנות מחופי הים.

<קריאה: מכל הארץ באים לתל-אביב.

דב חנין: אנחנו מדברים כרגע על תל-אביב-יפו.

דב חנין: התושבים רוצים ליהנות מחופי הים.

<קריאה: נהנים אנשים מכל הארץ.

דב חנין: יש חופי רחצה יפים מאוד בתל-אביב ונעשתה בהם השקעה יפה מאוד ובאמת יש חופים אפילו עם דגל כחול, וחבל שהחופים סגורים.

דב חנין: על זה כולנו מסכימים.

דב חנין: הדבר השני, שגם עליו כולנו מסכימים, עיריית תל-אביב לשמחתנו היא עירייה שיש לה יכולת, יש לה תקציב והיא מעוניינת להשקיע בחופים ובשירותי ההצלה כדי שבאמת לא 9 חופים אלא 13 חופים או 17 חופים יהיו פתוחים.

דב חנין: אני מדבר על הנתונים האובייקטיביים האלה.

דב חנין: אני חושב שמהם אנחנו יכולים להתקדם.

דב חנין: בדרך כלל אומרים: יש צורך אבל אין כסף.

דב חנין: עכשיו אנחנו אומרים: גם יש צורך וגם יש כסף.

דב חנין: בואו ננסה להבין איפה נמצאת הבעיה.

<רובי זלוף: נדרש הסכם עם משרד האוצר שיאפשר לנו לשלם יותר כסף.

דב חנין: בואו ננסה להבין איפה נמצאת הבעיה.

דב חנין: הבעיה לפי הבנתי לא נוגעת רק לתל-אביב.

דב חנין: הבעיה נגרמת מזה – ואני פונה אליך, גברתי נציגת משרד האוצר, אני חושב שאתם עשיתם מהלך מאוד מוטעה ובעייתי, לאו דווקא את באופן אישי.

דב חנין: כל המהלך של דור ב' העביר את שירותי ההצלה למין מתכונת שבה אנשים – ואני מכיר את זה – לא רוצים לעבוד, כי זה עבודה קשה.

<דוד אליהו: בשביל 7,000 שקל בחודש לא מוכנים לעבוד.

דב חנין: עבודה לא נעימה.

דב חנין: אנשים לא רוצים לעבוד.

דב חנין: עכשיו מה קורה במדינת ישראל, גברתי יושבת-הראש?

דב חנין: במדינת ישראל אני מתרשם שכולנו נמצאים באיזה מין משחק של כאילו.

דב חנין: הכול כאילו לפי החוק, ויש מצילים ויש תחנות הצלה, אבל בעצם זה לא בדיוק לפי החוק ולא בדיוק לפי הסטנדרטים.

דב חנין: בעיריית תל-אביב אני מבין שרוצים ללכת לפי הספר והולכים לפי הספר, והנה עכשיו הם קיבלו דרישה מהוועדה שלנו לא ללכת לפי הספר אז הם רצו לפתוח יותר חופי רחצה.

דב חנין: ואז המצילים אמרו: רגע, גם אנחנו דורשים לעבוד לפי הספר.

דב חנין: אם לא נפרוץ את המשוואה הזאת ונצא קצת החוצה ונראה בכלל את האינטרס הציבורי הרחב שיש בעניין הזה אנחנו נמשיך עוד ישיבה ועוד שתי ישיבות לצעוק.

דב חנין: כך יעבור הקיץ, אנחנו נצעק אחד על השני בחדר הממוזג הזה והבעיה לא תיפתר.

דב חנין: אמר פה מר זלוף שאנחנו נמצאים במשא ומתן על הסכמי עבודה.

דב חנין: זו ההזדמנות לדעתי לעשות סדר חדש בארץ, קודם כול, בארץ במבט רחב.

דב חנין: הייתי מבקש, גברתי, קודם כול כשלב ראשון, אני לא יודע איך אנחנו יכולים לעשות את זה, אבל כשלב ראשון ברמה המיידית, קודם כול להגיע כאן להסכמה מסביב לשולחן הזה שלפחות כל אותן תחנות הצלה שהיו פתוחות עד לפני שבוע ייפתחו, כי הגענו באמת למצב שהוא בלתי אפשרי.

דב חנין: אנחנו כוועדה צריכים לפנות למשרד הפנים ולמשרד האוצר, במסגרת הסכמי השכר החדשים להגיע למתכונת העסקה כזו עם המצילים שתהיה הוגנת גם למצילים שבאים עכשיו לעבוד, דור ב', דור ג', דור ד' ודור ה'.

דב חנין: אם לא נגיע לדבר הזה – אותה בעיה שקיימת היום בתל-אביב בצורה כזאת או אחרת תגיע למקומות אחרים.

דב חנין: זה הזמן לעשות את זה.

דב חנין: בשורה התחתונה חשוב לי להגיד דבר אחד.

דב חנין: אדוני היועץ המשפטי, אני יודע שלשפר את תנאי ההעסקה של המצילים יעלה כסף אבל הכסף הזה הוא כסף ממש קטן.

דב חנין: עשיתי פה תחשיב כמה זה יעלה למדינת ישראל בכל חופי הארץ לשדרג את המעמד של מצילים דור ב'.

דב חנין: בסדר, זה יעלה כסף.

דב חנין: זה גרושים.

דב חנין: הרי כל עם ישראל הולך לים בשבתות ובחגים ובימי חול בבוקר ומאוחר בערב.

דב חנין: למה לא להסתכל לרגע על הדברים מחוץ לחור של הגרוש?

דב חנין: הדבר הזה לא רק נכון מבחינה חברתית אלא בסופו של דבר הוא ייצר מצב שגם יהיו שירותי הצלה יותר מקצועיים וגם יהיו פחות טביעות בחופי הים.

דב חנין: זה לא רק זכויות עובדים, זה גם להציל חיים בסופו של דבר.

דב חנין: אני מציע, גברתי יושבת-הראש, בסיכום הדיון הזה, את הקמת ועדת משנה בראשות חברתי חברת הכנסת זנדברג.

דב חנין: אני מציע לבקש מהוועדה הזאת להיכנס לאיזה סוג של מרתון כי אי אפשר להשלים עם זה שפשוט נישאר במצב הנוכחי כפי שהוא.

<אבי אפיה: סליחה, זה יחריף, זה עומד להחריף.

דב חנין: עוד יותר גרוע.

<רובי זלוף: הוצאנו מכתבים גם למנכ"ל משרד האוצר וגם למנכ"ל משרד הפנים היום בבוקר, אחרי הדיונים שהיו לנו אתמול, כי אנחנו מחפשים את הפתרון.

<רובי זלוף: אני אומר לך, אם תקום ועדה אנחנו מוכנים להיות שותפים, אנחנו מוכנים לעשות את כל מה שיידרש מאתנו כדי להגיע לתוצאה המהירה של הסכם שכר שיכול לתת בסיס לאורך שנים, לא לשנה כן ושנה לא, לאורך שנים.

<דוד אליהו: אני מבקש לומר גם כן איזו מילה.

מירי רגב: עם כל הכבוד, תמתין כי אנחנו צריכים לתת את רשות הדיבור קודם כול למנכ"ל כי הוא צריך ללכת.

מירי רגב: מנכ"ל משרד הפנים, בבקשה.

<שוקי אמרני: כמה דברים.

<שוקי אמרני: דבר ראשון אני רוצה לומר, יש את הטווח הקצר-המיידי ויש את הטווח הארוך.

<שוקי אמרני: סוגיית המצילים ומערכת יחסי העבודה שלהם עם הרשות המקומית היא סוגיה שאנחנו מכירים.

<שוקי אמרני: היא מורכבת, אבל לדעתי יש כאן איזה ניסיון בזמן לחוץ, בעיתוי מאוד-מאוד בעייתי, לנסות לפתור בעיות רחבות.

<שוקי אמרני: גם בדיון שקיימתי לפני שבוע ימים על-פי הנחיית השר כדי לנסות לפתור את הבעיה דנו במשך שעות על הנושא הזה עם כל גורמי המקצוע, עם העירייה, שמענו אותם ואחרי ששמענו את כל הטיעונים וכל ההסברים ביחד עם כל גורמי המקצוע הגענו למסקנה שמספר המצילים שיש לעירייה, 48, לפי הדיווחים שלהם, הוא מספר שיכול לאפשר לפתוח 11 סוכות מצילים בהתאם לחוק ולהוראות שקיימות בנושא הזה.

<שוקי אמרני: אחת הבעיות שעולות כאן, מעבר לסכסוכי עבודה כאלה ואחרים ופעילויות שקיימות לגבי דור א' ודור ב', ואין מקום להלעיט את הוועדה בדברים האלה, היא שיש כאן פרשנות קצת מוגזמת.

<אלי יריב: זה המהות, אדוני.

<שוקי אמרני: אני מסכים שמדובר כאן בסוגיות כבדות וכפי שנאמר אני מכיר את הנושא הזה קצת לעומק.

<שוקי אמרני: בזמנו הונח דוח על שולחן בג"ץ ובג"ץ הביע הערכה רבה לדוח ולמסקנות של הוועדה הזו.

<שוקי אמרני: אני רק אומר, אל"ף, הפרשנות שניתנת על-ידי עיריית תל-אביב, וזה עלה גם בדיון אצלי, היא פרשנות מרחיבה, ועל דעת הגורמים המקצועיים – יושב כאן מנהל האגף שאחראי על הנושא ומנהל המינהל – הפרשנות של עיריית תל-אביב לא מקובלת עלינו.

מירי רגב: כדי להבהיר את העניין, אתה אומר שכרגע עיריית תל-אביב פועלת בניגוד לחוק?

<שוקי אמרני: בהחלט בניגוד להנחיות.

<רובי זלוף: בניגוד לפרשנות של משרד הפנים.

<רובי זלוף: יש הבדל גדול מאוד.

<דפני פרי שרון: מה עושה עיריית תל-אביב בניגוד לחוק?

מירי רגב: היא לא פותחת את החופים.

<רובי זלוף: אני מבקש להבין מה עושה עיריית תל-אביב בניגוד לחוק.

<רובי זלוף: זה עניין של פרשנות.

<טל פילטר: צריך לשאול גם את השופט הראל.

מירי רגב: מדוע עיריית תל-אביב לא פועלת בהתאם לחוק?

<שוקי אמרני: גם בהתייחסות הזו אני חושב שקצת תמוה שעיריית תל-אביב, עם כל העוצמות שלה, בין העיריות החזקות ביותר, אם לא החזקה ביותר- -

<רובי זלוף: עד כאן אתה צודק.

<שוקי אמרני: - -שמבקשת לקבל כל הזמן סמכויות בנושא הזה, אומרת לי, למשרד הפנים: בוא תיכנס לנעליי, תגייס לי מצילים, תעשה את זה.

<רובי זלוף: אתה יודע שאנחנו מחכים לזה.

מירי רגב: כרגע אני רוצה להבין, לטובת הפרוטוקול, והציבור צופה בנו, במה עיריית תל-אביב לא פועלת בהתאם לחוק?

<שוקי אמרני: עיריית תל-אביב מחויבת על-פי ההנחיות שלנו, לאחר ששמענו אותם, קיבלו הנחיה לפתוח 11 חופים, כאשר בכל חוף כזה יש סוכת מצילים עם שלושה מצילים בהתאם לכללים ולהנחיות ולפתרון שניתן על-ידי מנהל האגף שאמון על הנושא הזה ושמצא לזה פתרון.

<שוקי אמרני: אף אחד לא אומר איפה צריכה להיות המנוחה, והמחליפים – לא יכול להיות שמ-3 מגיעים ל-5.

<שוקי אמרני: על-פי הנתונים שלנו אין שום סיבה מדוע 11 סוכות לא ייפתחו.

<שוקי אמרני: העירייה צריכה לפעול בדחיפות כדי לגייס עוד מצילים.

מירי רגב: כלומר, כרגע עיריית תל-אביב פועלת בניגוד לחוק.

מירי רגב: החוק קובע: 3 מצילים בסוכה בהתאם לכללים.

מירי רגב: דיברתם עם עיריית תל-אביב.

<רובי זלוף: העירייה לא פועלת בניגוד לחוק.

<רובי זלוף: אתה עושה פה עוול לעיריית תל-אביב.

<רובי זלוף: היא פועלת בהתאם לחוק, לחוק שעות עבודה ומנוחה, לצו הסדרת חופים, להסכמי עבודה ועושה כל מה שהיא יכולה- - -

<שוקי אמרני: אמרתי מה ההנחיות שלנו.

<שוקי אמרני: אתה לא מקשיב.

<שוקי אמרני: אמרתי שאלה ההנחיות שלנו.

מירי רגב: אתה לא פועל על-פי ההנחיות של משרד הפנים.

<רובי זלוף: אני פועל על-פי ההנחיות והוצאתי סידור עבודה ל-11 חופים.

<רובי זלוף: את טועה.

<רובי זלוף: אראה לך את זה.

מירי רגב: אז למה החופים סגורים?

<רובי זלוף: כי המצילים אומרים- - -

<דפני פרי שרון: כי המצילים לא הגיעו.

מירי רגב: הלכתם לבית-הדין מול המצילים?

<רובי זלוף: מה פתאום?

מירי רגב: למה?

מירי רגב: למה ברכבת הולכים מול העובדים ואתם לא?

<דפני פרי שרון: כי להם אין משא ומתן מנהלי שמתנהל.

<דפני פרי שרון: אנחנו בעיצומו של משא ומתן קיבוצי.

<צהלה עבודי: סליחה, אין סכסוך עבודה.

<צהלה עבודי: יש שם שקט תעשייתי.

<מרדכי כהן: זה בדרך לסכסוך עבודה.

<מרדכי כהן: עדיין אין.

<צהלה עבודי: המצילים מחויבים לשקט תעשייתי עד לסוף השנה.

<קריאה: יש סכסוך עבודה.

מירי רגב: תעבירו לנו אותו.

מירי רגב: העירייה מודיעה שיש סכסוך עבודה.

מירי רגב: אתם בעצם בזה לא מוכנים לתת שירות לציבור.

מירי רגב: ההסתדרות הודיעה על סכסוך עבודה, אתם מודיעים על סכסוך עבודה.

<רובי זלוף: אנחנו לא מודיעים על סכסוך עבודה.

מירי רגב: ההסתדרות, הודעתם על סכסוך עבודה?

<אלי יריב: בימים הקרובים, בעקבות ההתנהלות של משרד האוצר ומשרד הפנים, נתבקשתי להודיע לוועדה שההסתדרות עומדת להכריז על סכסוך עבודה בעניין הזה, לא רק בעניין עיריית תל-אביב אלא על כל עניין המצילים דור א' ודור ב'.

<צהלה עבודי: כל עוד אין סכסוך עבודה פתוח אתם לא יכולים לשבות.

<צהלה עבודי: המצילים לא יכולים לשבות ללא סכסוך עבודה שאושר.

מירי רגב: תפקיד ההסתדרות – במקום לטפל בנושא של המצילים לפני הקיץ אתם תמיד מחכים לרגע האחרון כדי ליצור סכסוכי עבודה וכדי לפגוע באלפי אנשים שרוצים להגיע לחופים.

מירי רגב: בושה וחרפה.

מירי רגב: זה התפקיד שלכם.

מירי רגב: בסופו של דבר, במקום לעזור לציבור, אתם לא רק שלא עוזרים להם אלא אתם עושים הכול כדי לא ליישם ולא לעבוד לפי החוק.

מירי רגב: אם ידעתם שיש כבר כל-כך הרבה שנים בעיות עם המצילים הייתם צריכים לפתור את זה.

מירי רגב: אלא אם כן אתה וכל האנשים בהסתדרות לא יודעים שהקיץ מגיע עכשיו.

מירי רגב: זה שלא פתרתם את זה זה בושה וחרפה לכם.

<צהלה עבודי: אני רוצה להזכיר שהסכמי העבודה סגורים עד סוף השנה.

<צהלה עבודי: הם מחויבים לשקט תעשייתי.

תמר זנדברג: אז אפשר להרע את התנאים והעובדים לא יוכלו לעשות דבר?

<טל פילטר: אני מבקש לקרוא את המכתב של יושב-ראש ארגון העובדים על הכרזת סכסוך עבודה, ברשותך.

<רובי זלוף: איך את רוצה שהם יעבדו באותם תנאים?

<טל פילטר: מתקיים משא ומתן זמן רב.

<רובי זלוף: איך?

<רובי זלוף: את הרסת להם את התנאים, עם זכויות אלמנטריות שנלקחו מהם.

<טל פילטר: ההסתדרות הציעה הצעות מתקדמות מאוד וזה נעצר במשרד האוצר.

<רובי זלוף: זה זכויות של ארבעים שנים.

<רובי זלוף: את מרעה להם אותן.

מירי רגב: אני לא מרעה שום דבר.

<רובי זלוף: מה את רוצה?

<רובי זלוף: את מרעה, ועוד איך.

מירי רגב: אני לא מרעה.

מירי רגב: אני שואלת למה חופי תל-אביב סגורים לרחצה.

<אלי יריב: תשאלי את משרד האוצר.

<טל פילטר: גברתי היושבת-ראש, אני רוצה, בבקשה, לקרוא את סכסוך העבודה שהוכרז.

<טל פילטר: אני מחזיק את המכתב בידי.

<צהלה עבודי: בבקשה, מי חתום עליו?

<טל פילטר: הסכסוך אושר לאחר שהנהלת העירייה- - -

<תומר רוזנר: אין לו סמכות להכריז על סכסוך עבודה.

מירי רגב: עכשיו אני רוצה לנהל פה את העניינים.

מירי רגב: היועץ המשפטי של הוועדה, אנא תעזור לי מבחינה משפטית.

<תומר רוזנר: אין לו סמכות להכריז על סכסוך עבודה.

מירי רגב: אני רוצה להבין דבר פשוט מאוד.

מירי רגב: יש חוק.

מירי רגב: עיריית תל-אביב לא מיישמת את החוק.

מירי רגב: כרגע מה הרגולטור יכול לעשות כדי שעיריית תל-אביב תבצע את החוק?

מירי רגב: זה הכול, מה אנחנו יכולים לעשות כרגע?

<רובי זלוף: אני מציע שתביאו מצילים.

מירי רגב: אנחנו יכולים גם להחליף את ראש העירייה.

<רובי זלוף: כוועדה שעובדת בצורה אינטנסיבית אני מציע שתקבלי את מה שדב חנין אמר.

מירי רגב: הוועדה עובדת, אבל כרגע החופים סגורים.

מירי רגב: מה שחשוב הוא התוצאה.

<רובי זלוף: התוצאה לא טובה.

<קריאה: אם תיתנו לי לדבר אענה לכם על הכול.

מירי רגב: אני מבקשת שקודם כול שוקי אמרני יגיד לי מה מבחינת החוק אנחנו צריכים לעשות כדי שעיריית תל-אביב תפתח את החופים.

<שוקי אמרני: המטרה שלנו בדיון הזה צריכה להיות לדאוג איך העירייה פותחת את החופים בהתאם לכללים במהירות המקסימלית, וזה לא דבר שעכשיו אנחנו נכנסים לתהליכי התדיינות.

<שוקי אמרני: יושב כאן אשר גרנר, איש המקצוע, ואפשר להגיע לכך שניתן יהיה לפתוח את 11 החופים האלה עם 48 מצילים.

<שוקי אמרני: אני חוזר ואומר, אפשר יהיה לבצע את הפעולה הזאת.

<שוקי אמרני: הייתי רוצה להימנע ממצב שבו משרד הפנים נכנס לנעליה של העירייה בנושא הזה.

<רובי זלוף: אנחנו לא רוצים בזה.

<רובי זלוף: אנחנו מוכנים.

<שוקי אמרני: אין לזה שום הצדקה.

<שוקי אמרני: אני חושב שעיריית תל-אביב יודעת לפתור את הבעיה הזאת, יש לה את הכלים לפתור את הבעיה.

<רובי זלוף: עובדה שלא.

<רובי זלוף: קבעתם שלא.

<שוקי אמרני: זה שאמרנו שיהיו 11 חופים פתוחים במקום המספר האחר שידוע לכולנו, זה כבר הבנה והתחשבות בבקשה שלכם.

<שוקי אמרני: הארכנו את זה גם בשבועיים.

<שוקי אמרני: אני חושב שבאים לקראת הנושא הזה.

<שוקי אמרני: אני רק רוצה לשמוע מעיריית תל-אביב שהיא רוצה להגיע עכשיו לפתיחת 11 החופים במהירות המקסימלית.

<רובי זלוף: אין ספק.

<רובי זלוף: אני רוצה 13 חופים אפילו מחר בבוקר.

<שוקי אמרני: לאשר גרנר יש את הפתרון.

מירי רגב: אל תהיה תמים.

מירי רגב: זה לא ייפתר.

מירי רגב: הוא רוצה לפרוץ את הסכמי השכר.

<קריאה: אבל אנחנו לא צד בהסכמי השכר האלה.

<רובי זלוף: תביאו לנו אדם שינחה אותנו מה לעשות, שיסדר את השיבוץ.

דב חנין: גברתי יושבת-הראש, משפט אחד מטריד אותי מאוד.

דב חנין: אני שומע פה מיושב-ראש ארגון המצילים שהבעיה שיש לנו היום בתל-אביב- - -

<אבי אפיה: תלך ותחריף בכל הארץ, בעוד שבועיים כנראה.

דב חנין: אז בעוד שבועיים לא יהיו לנו חופי רחצה במקומות נוספים.

דב חנין: זה מצב חירום רציני מאוד.

<מרדכי כהן: דב חנין, אני רוצה להתייחס גם לדברים שלך בתחילת הדרך.

<מרדכי כהן: אמרת שאנחנו בסוף הדיון הזה ניתן פרס לעיריית תל-אביב על זה שאחרי דיונים ובירור, כולל בשנה שעברה, לא השנה, לא בדיונים לפני פתיחת העונה, בשנה שעברה הובהר לעיריית תל-אביב שבשנה שתגיע לא יהיה האישור המנהלתי הזה אחת לשבועיים ועל עיריית תל-אביב להיערך בהתאם.

<רובי זלוף: אתה המלצת לשר.

<רובי זלוף: אתה המלצת.

מירי רגב: סליחה, כך אתה מתנהג אצל רון חולדאי בדיונים?

מירי רגב: תכבד את המקום הזה.

<מרדכי כהן: תן לי לסיים.

<מרדכי כהן: אני מדבר על דיונים שהתקיימו בשנה שעברה.

<מרדכי כהן: בקיץ הזה לפני פתיחת העונה, בדיון שהתקיים אצלי, אמרתי לכם בצורה מפורשת: יש שתי אפשרויות.

<מרדכי כהן: או שאתם פותחים 13 חופים, או שהדרך היחידה להתמודד עם המצוקה שאתם מציגים היא שהחופים ייסגרו באופן קבוע.

<מרדכי כהן: גם פה שוב לא דייקת.

<מרדכי כהן: לא היתה אמירה שאנחנו הולכים להוציא את הצו.

<מרדכי כהן: אני רוצה לדייק.

<מרדכי כהן: בדיונים שהתקיימו אצלנו בנוכחות השר התקבלה החלטה אחרת, ששר הפנים, למרות שזה לא חובתו – וראיתם את המכתב וזה הוצג גם ליושבת-ראש הוועדה – לקח על עצמו משימה שהיא לא אחריותו, להיות מעורב.

<מרדכי כהן: הוא פנה גם לשר האוצר וגם לשר הכלכלה וגם ליושב-ראש ההסתדרות והנחה את המנכ"ל והנחה את סגנית השר לסייע ככל הניתן לפתור את אותה בעיה ולהתקדם בלוחות הזמנים כך שזה לא יימשך שנתיים.

<מרדכי כהן: ועד אז ביקש שאנחנו נפעיל שיקול דעת מידתי.

<מרדכי כהן: התקיימה ישיבה אצל מנכ"ל משרד הפנים.

<מרדכי כהן: תקשיב לי עד הסוף.

<מרדכי כהן: אחרי שנשקלו כל השיקולים והוצגו המספרים, כמה מצילים דור א' ודור ב' יש לכם, ואחרי שהצגתם את אותה עבודה מהוללת של מהנדסת תעשייה וניהול- - -

<רובי זלוף: עבודה מקצועית.

<מרדכי כהן: מקצועית.

<מרדכי כהן: גם מה שנעשה במשרד הפנים הוא מקצועי.

<מרדכי כהן: הגענו לכלל מסקנה ונאמר לכם ששתי פעימות של 14 ימים פטרו אתכם ב-4 חופים, ולאור הדיון שהיה בוועדת הפנים לא נעלה את זה ל-13 חופים אלא נסתפק ב-11 חופים.

<מרדכי כהן: מה עכשיו מוצע פה?

<מרדכי כהן: לתת לכם פרס על שביום שישי שני חופים בלבד היו פתוחים וביום שבת שלושה חופים ולקראת שבועות זה יהיה המצב.

<מרדכי כהן: אז אנחנו, בהמשך למה שאמר מנכ"ל משרד הפנים, נצא מפה כשההנחיה שלנו ברורה מאוד – 11 חופים ייפתחו.

<מרדכי כהן: יש סכסוך עבודה שלא אתם אלא ההסתדרות תכריז וייערך דיון.

<צהלה עבודי: אבל זה סכסוך לא חוקי.

מירי רגב: אני לא נכנסת עכשיו לעניין סכסוך העבודה.

<מרדכי כהן: מדובר על פתיחת 11 חופים.

מירי רגב: והיה והם לא יפתחו את 11 החופים?

<מרדכי כהן: זאת האחריות שלהם.

מירי רגב: אני מבינה, אבל היה והם לא יעשו את זה?

<מרדכי כהן: זאת האחריות שלהם.

<מרדכי כהן: לעיריית תל-אביב יש את כל היכולת.

מירי רגב: אז נעבור לרמת השר.

מירי רגב: האם יש אפשרות שאנחנו נוכל לקרוא מן הוועדה לבטל את מעמדה של תל-אביב כעיר עצמאית?

מירי רגב: הגיע הזמן, אלא אם כן השר חושש מראש העירייה.

מירי רגב: אם ראש העירייה לא יודע לנהל ולעבוד – זאת גם הקריאה שנוציא מפה.

מירי רגב: תראו, יש חוק.

מירי רגב: אנשים יעמדו בחוק.

מירי רגב: אני רוצה להעלות את שכר המצילים, אבל בין זה ובין זה אין קשר.

<דפני פרי שרון: יש קשר.

מירי רגב: רגע, אני עכשיו מדברת.

מירי רגב: כשאת מדברת עם רון חולדאי תתפרצי בדיון.

מירי רגב: אני אומרת דבר פשוט מאוד.

מירי רגב: אני רוצה שאנשים לא יהיו עובדי קבלן.

מירי רגב: גם אדאג לזה שראש העירייה יבוא לפה ויסביר איך הוא מפטר את כל עובדי הקבלן ומעסיק עובדים בהעסקה ישירה.

<מרדכי כהן: עיריית תל-אביב מפטרת בכל שנתיים את העובדים.

מירי רגב: אנחנו נביא את זה כדוגמה.

מירי רגב: אני הראשונה שמרימה את הדגל לטפל בעובדים.

<רובי זלוף: זאת הזדמנות.

מירי רגב: הזדמנות – זה בסדר, אבל לא עכשיו כשמתחילה עונת הרחצה.

מירי רגב: זה סחיטה וחזירות.

מירי רגב: כך אתם עובדים, לא כך אנחנו עובדים.

מירי רגב: יש חוק.

מירי רגב: אני רוצה לטפל בעניין שכר המצילים, ונטפל בזה בנפרד.

מירי רגב: נטפל בדור א' ובדור ב'.

מירי רגב: נקיים ישיבות עם יושב-ראש ההסתדרות.

מירי רגב: אני לא צריכה להיכנס לזה אבל אני מוכנה ללכת על העניין הזה כי המצילים חשובים לי.

מירי רגב: 50 או 100 או 200 מצילים חשובים לי.

מירי רגב: אבל יותר חשוב לי הציבור הגדול שייהנה מחופי הרחצה במדינת ישראל.

מירי רגב: יש חוק והחוק אומר דבר פשוט מאוד.

מירי רגב: נתנו את הפרשנות לחוק.

מירי רגב: מי שנתן פרשנות לחוק זה הרגולטור.

מירי רגב: עיריית תל-אביב היא היחידה שלא מוכנה לבצע את הפרשנות של החוק כפי שנתן הרגולטור.

מירי רגב: זה אומר ששר הפנים צריך לקבל החלטה, משום שהוא עומד במבוכה כשר שאחראי על חופי הרחצה ואם חס וחלילה מחר יטבע מישהו בים מי שיהיה אחראי עליו הוא השר, שלא וידא שראש העירייה יודע לטפל כראוי בחופי הרחצה.

מירי רגב: הוא צריך קודם כול למנוע מהם את היכולת להיות עיר עצמאית, נקודה.

מירי רגב: דבר שני, אם ראש העירייה לא יכול לנהל את הסוגיה של 48 מצילים תבקשו אולי מעיריית חולון ובת-ים שיסייעו לו, עירייה אחרת שתסייע לעיריית תל-אביב.

מירי רגב: הרי היום אנחנו יודעים, לדוגמה בתאגידי המים, שעיריית קריית גת מסבסדת את תושבי תל-אביב.

מירי רגב: את זה אנחנו גם נחשוף.

מירי רגב: אז עכשיו נראה גם את הדברים האחרים בעיריית תל-אביב.

מירי רגב: אם תוך שבוע ראש עיריית תל-אביב לא מסוגל, על-פי החוק והפרשנות שמשרד הפנים קבע, אלא אם כן מרדכי כהן לא שווה ואשר גרנר לא שווה והמנכ"ל לא שווה, יצטרך להחליט השר מי קובע את המדיניות.

מירי רגב: קבע השר מדיניות – יש חוק, פירש את החוק, והחוק אומר: 3 מצילים, נקודה.

מירי רגב: עכשיו צריכה לבוא עיריית תל-אביב ולבצע את החוק על-פי הפרשנות של משרד הפנים.

מירי רגב: אם היא לא עושה את זה, בגלל שהאחריות הזאת נופלת אצל השר, השר צריך להחליט, אם העירייה לא תעמוד בזה, אל"ף, לשלול את המעמד שלהם כעירייה עצמאית, בי"ת, לקבוע גורם אחר שינהל להם את החופים.

מירי רגב: וגימ"ל, היועץ המשפטי של הוועדה, אני מבקשת ממך להכין הצעת חוק שאומרת:

מירי רגב: רשות מקומית שמפרה את חוק מקומות רחצה תוגש נגדה תביעה ייצוגית.

מירי רגב: גמרנו, גמרנו את המשחקים עכשיו.

מירי רגב: לא על חשבון הציבור.

מירי רגב: הציבור לא ישלם בשל בעיות האגו של האחרים.

מירי רגב: אני רוצה לפתור את בעיית המצילים.

מירי רגב: אני רוצה שהם יקבלו כסף.

<רובי זלוף: מצוין.

מירי רגב: נעשה את זה יחד, לא על חשבון האזרחים.

<רובי זלוף: אני רוצה לעשות את זה יחד.

<רובי זלוף: אם את חושבת שאת יכולה לפתור אני מציע לך, אני משאיר את העניין.

מירי רגב: אתה תפתור.

מירי רגב: אתה תפתח 11 חופים.

<רובי זלוף: אני מציע לך, אני רוצה לעזור לך.

מירי רגב: קודם כול תפתח את החופים.

<רובי זלוף: אני רוצה לעזור לעם ישראל לפתוח את חופי הרחצה.

<רובי זלוף: פתחנו 9 חופים מתוך 13 חופים, עמדו איתנים באישור משרד הפנים.

<רובי זלוף: את אומרת לי היום: תעשה הפוך ואל תעשה הסכמים ואל תעמוד בחוק שעות עבודה ומנוחה.

מירי רגב: סליחה, משרד הפנים מכיר את החוק לא פחות טוב ממך.

<רובי זלוף: אני מקווה.

מירי רגב: אז הוא נותן לך הנחיה, לעומת כל החוקים שציינת, לעמוד בזה.

<רובי זלוף: אנחנו רוצים שהם גם יעזרו לנו.

מירי רגב: הם עזרו לכם מספיק.

מירי רגב: אתם עירייה עצמאית.

מירי רגב: אפרופו, סעיף 9 בחוק שעות עבודה ומנוחה קובע חריג כנגד השעות המקובלות גם בעניינים הקשורים עם שלומו של הציבור וביטחונו.

מירי רגב: אנא קחו את זה בחשבון כאשר תצטרכו לעמוד בצורך לתת הסבר בעניין הזה.

<דפני פרי שרון: נשמח מאוד- - -

מירי רגב: כל הבלגן הזה ובסוף צריך לעזור לשר לטפל בזה, והטיפול פשוט מאוד.

מירי רגב: צריך להבין פה, ואלה ההחלטות שיועברו לשר, הטיפול פשוט מאוד: שאנשים יבצעו את החוק.

מירי רגב: יושב-ראש ארגון המצילים, בבקשה.

<אבי אפיה: שלום לכולם.

<אבי אפיה: לפני עונת הרחצה התרעתי על סוגיית מצילי דור ב', על השכר, על תנאי ההעסקה.

<אבי אפיה: דיברנו על כך כבר בשנה שעברה פה בוועדה.

<אבי אפיה: אני חוזר ואומר, הנושא הפך להיות בעייתי כתוצאה מכך שאנשים לא מגיעים לעבוד בהצלה.

<אבי אפיה: משרד האוצר חשב שכאשר סוחטים לימון ייצא ממנו עוד משהו ועוד משהו ועוד משהו.

<אבי אפיה: לא יעזור לאף אחד, המצילים נשחקו, אלה שקיימים, וחדשים לא מגיעים.

<אבי אפיה: תבינו, מדובר בחיי אדם.

<אבי אפיה: אם זה היה "תנובה" כל היום וכל הלילה היו יושבים לפתור את הסוגיות הקטנות, כי זה מביא כסף.

<אבי אפיה: כשזה לא "תנובה" וזה לא מביא כסף זה לא מעניין אף אחד.

<אבי אפיה: אני חוזר ואומר, הפתרון נמצא בידי משרד האוצר.

<אבי אפיה: אני מחכה לתשובה ממשרד האוצר.

<אבי אפיה: עד 9 בחודש משרד האוצר אמור להציע פתרון משביע רצון לכל הגורמים.

<אבי אפיה: אני חוזר ומתריע, המצילים עובדים מעבר להסכמים הקיבוציים.

<אבי אפיה: כל הזמן אנחנו באים לקראת, כי חיי הציבור חשובים לנו.

<אבי אפיה: אבל מה שקורה, משתמשים בזה הפוך.

<אבי אפיה: למה?

<אבי אפיה: למה משתמשים בזה הפוך?

<אבי אפיה: אני מעסיק מצילים בניגוד להסכמים הקיבוציים.

<אבי אפיה: יכולים לסגור חופים בלי סכסוך עבודה.

<אבי אפיה: התרעתי על כך בפני כבוד המנכ"ל לפני תחילת העונה.

<אבי אפיה: התכנסנו במיוחד, הסברתי את הכול אבל כלום לא נעשה עד היום.

<אבי אפיה: אומרת לי נציגת משרד האוצר: לא מעניין אותי, יש לי הסכם קיבוצי, רק בשנה הבאה אנחנו יכולים לפתוח אותו.

מירי רגב: אבל זה נכון, יש הסכם קיבוצי, מה לעשות.

<אבי אפיה: לא שלי.

מירי רגב: אבל ככה עובדים הסכמים קיבוציים.

<אבי אפיה: לא שלי.

<אבי אפיה: שלי נגמר ב-1 באפריל.

<אבי אפיה: אני יכול להוכיח לכולם קבל עם ועֵדה.

מירי רגב: מה זה "שלך"?

<אבי אפיה: ההסכם הקיבוצי של המצילים הסתיים ב-1 באפריל.

<צהלה עבודי: אם יורשה לי להגיב, הדברים נבדקו, גם משפטית.

<אבי אפיה: לא הודה משרד האוצר שהיינו בבית-המשפט, לא זכור לי.

<צהלה עבודי: הדברים נבדקו.

<צהלה עבודי: הסכמי המצילים נפתחים רק ב-1 בינואר 2015.

<צהלה עבודי: הדברים נבדקו.

<צהלה עבודי: ארנון בר דוד מייצג גם אותך.

<צהלה עבודי: אתם חתומים על שקט תעשייתי עד סוף השנה הזו.

<קריאה: - - -

<אבי אפיה: - - -

<צהלה עבודי: אסור להם לשבות.

תמר זנדברג: אמרת את האמת.

תמר זנדברג: זה לא הסכם קיבוצי.

<קריאות: - - -

<צהלה עבודי: ישבנו במספר דיונים במשא ומתן.

<צהלה עבודי: אתה היית שותף.

<אבי אפיה: אני שותף עדיין.

<צהלה עבודי: אי אפשר להגיד שמשרד האוצר לא היה ער ולא עשה כלום.

<צהלה עבודי: ישבנו ואנחנו ממשיכים לשבת.

<צהלה עבודי: כנ"ל לגבי סוגיית דור ב'.

<אבי אפיה: ממש לא.

<צהלה עבודי: צריך להעמיד דברים על דיוקם.

<אבי אפיה: אין פה פתרון, אני מצטער.

מירי רגב: זה לא ילך כך.

מירי רגב: אני בעד העובדים, אבל צריך לעשות פה משהו אמיתי.

מירי רגב: תיכף אגיד מה אני חושבת בעניין הזה.

מירי רגב: חברת הכנסת תמר זנדברג, בבקשה.

תמר זנדברג: תודה, גברתי היושבת-ראש.

תמר זנדברג: אני חייבת להגיד בשם הוועדה, אנחנו קצת מרגישים כמו בסיפור הרבי והעז, למי שמכיר.

תמר זנדברג: הלכנו בשבוע שעבר לסיור לקראת פתיחת עונת הרחצה, עשינו עבודה בחודשי החורף, הגענו לחוף, הגענו לים בחופי תל-אביב, ראינו 9 תחנות הצלה פתוחות מתוך 13.

תמר זנדברג: רצינו לטובת הציבור שיהיו פתוחות 11 או 13 תחנות הצלה.

תמר זנדברג: עבר שבוע, ומה קיבלנו?

תמר זנדברג: רק 3 תחנות פתוחות.

<רובי זלוף: אם גברתי מספרת אני- - -

תמר זנדברג: תן לי לסיים.

מירי רגב: אל תשחק אתנו משחקים.

מירי רגב: אני רוצה שתסגור את כל חופי הרחצה בתל-אביב.

<רובי זלוף: אמרתי שזה יקרה.

<רובי זלוף: התרעתי.

מירי רגב: בדיוק, תסגור את חופי הרחצה בתל-אביב.

<רובי זלוף: אני לא מוסמך לסגור.

<רובי זלוף: מי אני בכלל?

מירי רגב: תסגור כי אנחנו תיכף נסביר לציבור עד מתי יש הסכמים קיבוציים, מה עושים עד ההסכם הקיבוצי, מי מחויב להסכם הקיבוצי.

מירי רגב: מה אתם משחקים אתנו משחקים?

<רובי זלוף: אנחנו מחויבים להסכם הקיבוצי.

מירי רגב: מאה אחוז.

מירי רגב: עד 1 בינואר 2015.

מירי רגב: עד אז תעסיק את האנשים על-פי הפרשנות של החוק.

<רובי זלוף: על-פי ההסכם הקיבוצי.

מירי רגב: על-פי הפרשנות של החוק הקיים.

<רובי זלוף: אין בעיה.

<רובי זלוף: 7 ימים בשבוע.

מירי רגב: על-פי החוק הקיים.

מירי רגב: תעשה כמו כל רשות מקומית אחרת במדינה הזאת.

<רובי זלוף: את לא מבינה את המהות.

מירי רגב: אתה מבין את המהות, לכן סגרת את החוף...

תמר זנדברג: כפי שאמר חבר הכנסת דב חנין, עכשיו אנחנו כבר מתגעגעים ל-9 חופים פתוחים.

תמר זנדברג: אנחנו כבר אומרים: לפחות תפתחו 9 חופים.

תמר זנדברג: אני רוצה להתחבר לדברים של אבי אפיה.

תמר זנדברג: יש פה איזה "ישראבלוף" שכנראה עובד בכל שאר הארץ, ואתה ציינת בעצמך שבקרוב הוא גם יפסיק לעבוד בשאר הארץ, כי הלימון שסוחטים וסוחטים בסוף נשאר יבש.

מירי רגב: זה יהיה כך בכל הארץ.

מירי רגב: הם רוצים לפתוח את ההסכם בכל הארץ.

תמר זנדברג: אבל אנחנו כוועדה רצינו שהחופים יהיו פתוחים ורצינו כמובן שיהיו תחנות הצלה, כי אנחנו לא רוצים שיקרו מקרי טביעות, אנחנו לא רוצים שאנשים יטבעו.

תמר זנדברג: אחר-כך אנחנו לא יודעים למי יבואו בטענות אבל זה לא משנה כי אנשים יקפחו את חייהם.

תמר זנדברג: אבל אי אפשר לשפוך את התינוק עם המים, וכפי שאנחנו רואים זה גם לא עובד בגלל שאי אפשר עם אותה שמיכה לכסות יותר חופים כי אז המצילים נמתחים ונקרעים על יותר חופים ואז הם פותחים בעיצומים.

תמר זנדברג: אם חתומים על שקט תעשייתי או לא חתומים על שקט תעשייתי – אני מניחה שאם הם חתומים על שקט תעשייתי, השקט התעשייתי גם לא כולל הרעת תנאים באמצע העונה.

תמר זנדברג: נכון?

<צהלה עבודי: מי אמר שזה הרעת תנאים?

<צהלה עבודי: את השתתפת בסיור והיו 9 חופים פתוחים.

<צהלה עבודי: מה קרה שפתאום פתוחים רק שניים או שלושה?

<צהלה עבודי: מה הרעת התנאים שקרתה?

<צהלה עבודי: אני רוצה להבין.

<רובי זלוף: לא ברור מה קרה?

תמר זנדברג: אם אותו מספר מצילים במקום על 9 חופים מתפרש על פני 11 חופים, מה קרה?

<תומר רוזנר: למה אותו מספר?

תמר זנדברג: נולדו מצילים בשבוע האחרון?

<תומר רוזנר: יש 51 מצילים.

מירי רגב: אבל יש לכם 48 מצילים.

<דפני פרי שרון: אותם 48 הפעילו 9 תחנות ועכשיו את רוצה שיפעילו 11 תחנות.

מירי רגב: קודם כול תפעילי את 9 התחנות.

<רובי זלוף: הוא לא מאשר לי.

<רובי זלוף: אם אפתח רק 9 תחנות מחר בבוקר אתבע, תביני.

<רובי זלוף: הוא לא מאשר לי.

<רובי זלוף: אסור לי להוציא סידור עבודה ל-9 תחנות.

<רובי זלוף: הוא יודע את זה.

מירי רגב: אם השר לא יעשה פה מעשה מול עיריית תל-אביב זה מה שיהיה לך מול כל חופי מדינת ישראל.

מירי רגב: תחליטו עכשיו במשחקי אמת מי אחראי, ראש העירייה או שר הפנים.

תמר זנדברג: אבל ל"ישראבלוף" הזה כולנו שותפים, כי כאשר העירייה ביקשה ממשרד הפנים להכריז על 14 ימים ואחרי זה עוד 14 ימים ואחרי זה עוד 14 ימים, רק כשהוועדה באה והזדעקה ואמרה: רגע, יש פה משהו לא הגיוני אז פתאום נוצר מצב והתעוררנו עם 3 חופים פתוחים בלבד.

תמר זנדברג: נדמה לי שלא לזה כיוון המחוקק.

מירי רגב: כשהייתי צנזורית צבאית ראשית הייתי אמורה לקחת למשפט שני כלי תקשורת גדולים מאוד.

מירי רגב: אמרו לי: אל תנענעי את העץ כי אם תנענעי אותו הוא ייפול, כי במדינת ישראל צריך להחליט מי הצנזור.

מירי רגב: אמרתי: לא, אני מעדיפה לנענע את העץ עכשיו, שייפול העץ ושתתקבל החלטה מי אחראי במדינת ישראל על צנזורה, האם עורכי העיתונים או הצנזור, ונענעתי את העץ והלכתי למשפט וזכיתי.

מירי רגב: אם היום צריך לנענע את העץ ולעשות סדר במה שקורה, עדיף שעכשיו כל החופים ייסגרו, נודיע שראשי העיריות לא עובדים לפי החוק, כפי שעשה עכשיו ראש עיריית תל-אביב- - -

<רובי זלוף: שעובד על-פי החוק, היחידי.

מירי רגב: הוא לא עובד על-פי החוק.

תמר זנדברג: אני מציעה שנאמץ את ההחלטה שלך ואז אולי משרד האוצר יבין שאין דבר כזה דור ב' ודור א', כי כפי שאתה אומר מצילים חדשים בדור ב' לא באים.

מירי רגב: בכל השלטון המקומי יש דור ב' ודור א'.

<טל פילטר: גברתי היושבת-ראש, בכל תחנה בארץ יש שלושה מצילים.

<טל פילטר: איך באמת נשארים שלושה שם?

<טל פילטר: אף אחד לא חולה אף פעם?

<טל פילטר: הרי הסברתי לך באריכות- - -

מירי רגב: הסברת לי מה שהסברת, אבל יש חוק והחוק קובע שיהיו שלושה מצילים בתחנה.

<טל פילטר: אני צודק.

<טל פילטר: יש שלושה על הנייר ושניים בפועל.

<טל פילטר: ניסיתי להסביר לך ולשכנע אותך שזה לא טוב.

<תומר רוזנר: 3 כפול 13 זה 39.

<תומר רוזנר: יש להם 51 מצילים.

<טל פילטר: זה לא משנה- - -

<קריאות: - - -

מירי רגב: הבנו את מה שאמרת.

מירי רגב: בבקשה, משפט אחד אם יש לך מה להוסיף ואחר-כך מרדכי כהן שיבהיר לנו את מה שקורה פה.

<דוד אליהו: אציג את עצמי.

<דוד אליהו: אני דוד אליהו.

<דוד אליהו: הייתי מציל בחוף בת-ים, מנהל סוכת הצלה.

<דוד אליהו: אפשר להגיד שאין רבים כמוני שהגיעו מלמטה, מלמכור תירס, מלמכור כיסאות נוח, להיות פקח, לעלות לסוכת הצלה ולהיות מנהל סוכת הצלה.

<דוד אליהו: כלומר, אני יודע לכל אורך החוף מה צריך להיות.

<דוד אליהו: אם תרשו לי, אני מבקש לא להתפרץ לדברי.

מירי רגב: 3 דקות לרשותך, קצר ולעניין, בבקשה.

<דוד אליהו: אם אקבל 25% מהזמן שקיבלו פה אנשים- - -

מירי רגב: אבל מה לעשות שהם אנשים שמוזמנים לכאן.

מירי רגב: בבקשה.

<דוד אליהו: ספרתי 27 פעמים שאמרתם את המילה "חוק".

<דוד אליהו: מה לעשות, מדינת ישראל גדלה ממיליון תושבים ל-4 מיליון תושבים, ל-5 מיליון תושבים והחוק נשאר אותו חוק.

<דוד אליהו: החוק שחוקק המחוקק לפני 15 שנים או 30 שנים, על פיו צריכים להיות 3 מצילים בתחנה.

<דוד אליהו: האוכלוסייה הוכפלה ועכשיו קריטריון של שלושה מצילים בתחנה כבר לא מספיק.

<דוד אליהו: אסביר מדוע.

<דוד אליהו: אם אדם מתחיל לטבוע צריכים להיות 3 מצילים בתחנה ויישארו שניים.

<דוד אליהו: אם יש אופנוע ים ואדם מתחיל לטבוע צריכים שניים לנסוע באופנוע ים כדי להציל ואז נשאר בתחנה מציל אחד.

<דוד אליהו: האם מישהו נתן את הדעת לזה?

<דוד אליהו: החוק נוצר כדי להגן על החברה.

<דוד אליהו: אבל עדיין זה לא אומר שניתן לפרוץ את החוק בצורה חוקית.

<דוד אליהו: החוק צריך להגן על החברה אבל גם יש מקום לפרוץ את החוק מבחינה חוקית.

<דוד אליהו: הבעיה היא כלל ארצית, שמלכתחילה לא נתנו את הדעת על כלל העבודה של המצילים.

<דוד אליהו: אנחנו נמצאים בהסכם מ-94, שהייתי שותף בו.

<דוד אליהו: לתקן קצת את הסכם המצילים לא הצלחנו, לצערי.

<דוד אליהו: אני מציע שני דברים, גברתי יושבת-הראש.

<דוד אליהו: היות ועונת הרחצה נמצאת בפתח, לתת למצילים של תל-אביב להמשיך במתכונת שקיימת עכשיו ב-9 תחנות ולהיכנס לדיונים איתם איך לפתור את הבעיה הזאת פעם אחת ולתמיד.

<רובי זלוף: תמיד אנחנו מוכנים.

<תומר רוזנר: רק באוקטובר להיכנס לדיונים.

<רובי זלוף: עכשיו.

<דוד אליהו: דבר שני, קם פה דור א' ודור ב'.

<דוד אליהו: גברתי, רק לסבר את האוזן, יש מצילים שהם בכלל לא מוסמכים בתחנות.

<קריאה: בארץ או בתל-אביב?

<דוד אליהו: בארץ.

<דוד אליהו: לא מוסמכים.

<דוד אליהו: אין להם תעודות הצלה וכבר מעלים אותם לעבוד בתחנה למעלה.

<אשר גרנר: זה הגיגי ליבך.

מירי רגב: סליחה, תסיים בבקשה את דבריך.

<דוד אליהו: אני מציע לפתוח תקנים למצילים, כי כל דור ב' זה תקן.

<דוד אליהו: ברגע שאין תקנים מתחילים להריץ את המציל שנתיים והוא לא יכול לעבוד.

<דוד אליהו: למה?

<דוד אליהו: כי בעונה השלישית לפי ההסכם הוא אמור להיכנס לקביעות, אז מניידים אותו לחוף אחר ושם הוא לא משלים שנתיים.

<דוד אליהו: זה אחת הסיבות שאדם לא רוצה לעבוד יותר בהצלה.

<דוד אליהו: לא לשחק יויו עם המצילים כפי שרוצים.

<אבי אפיה: לא רוצים לקבל אותם לקביעות.

<דוד אליהו: לפי דעתי 4 מצילים בסוכת הצלה, בפרט בתל-אביב, זה עדיין מעט.

<דוד אליהו: בגבעת עלייה הם צריכים לרוץ עד בת-ים כי אין סוכות בדרך או אף עד נמל יפו, ובצוק צריכים לרוץ עד הרצליה.

מירי רגב: יכול להיות שהוא צודק וצריך לפתוח את החוק.

<צהלה עבודי: צריך גם להכניס בחינות כושר, לבדוק שהמצילים יכולים לרוץ.

<צהלה עבודי: זה שאלה בפני עצמה.

<צהלה עבודי: אם אנחנו כבר מעלים את זה אז צריך להכניס גם בחינות כושר ובדיקות רפואיות.

מירי רגב: נפתח הכול, כולל הכושר.

<דוד אליהו: תנו לי לסיים את דברי, ברשותך, גברתי.

<דוד אליהו: החוף היחיד בארץ שעובד לפי התקן הוא חוף ראשון לציון.

<דוד אליהו: החוק קובע שבכל 150 מטר תהיה סוכת הצלה ובחוף ראשון לציון קיים הדבר הזה.

<דוד אליהו: לא בתל-אביב, לא בבת-ים ולא בכל החופים האחרים בארץ.

<דוד אליהו: אם יעמדו לפי החוק תחנות בכל 150 מטרים אז תיפתר הבעיה.

<רובי זלוף: יש לכם 800 מטר חוף.

<דוד אליהו: - - - על מה אתם דנים, על 2 מיליון שקל לתת תוספת לדור ב' של המצילים?

<דוד אליהו: על זה אתם דנים?

מירי רגב: בזה צריך לטפל.

<דוד אליהו: תודה רבה.

<דוד אליהו: ועוד דבר, גברתי, זכיתי בגללך להיות בפעם הראשונה בכנסת.

מירי רגב: אני שמחה.

מירי רגב: יישר כוח לכולם וברוך הבא.

מירי רגב: אתה מוכן להגיד לי עד מתי ההסכם הקיבוצי?

<אלי יריב: ההסכם הסתיים כבר.

מירי רגב: האם משרד האוצר דיווח לא נכון לוועדת הכנסת?

תמר זנדברג: רק לדייק, היא לא אמרה הסכם קיבוצי, היא אמרה שקט תעשייתי.

תמר זנדברג: זה אומר שנגמר ההסכם הקיבוצי ועכשיו הם התחייבו לא לשבות עד שייחתם ההסכם הקיבוצי הבא.

<אלי יריב: כבר מזמן אין שקט תעשייתי במשק.

<אלי יריב: יש כאן שני עניינים.

<אלי יריב: יש את ההסכם הקיבוצי של המצילים ויש את ההסכם לשקט תעשייתי במשק, עליו חתם יושב-ראש ההסתדרות.

<אלי יריב: אלה שני דברים נפרדים.

<אלי יריב: אין הסכם קיבוצי.

<צהלה עבודי: ההסכם הזה לא חל על המצילים?

<רובי זלוף: את יכולה להציל את מערך ההצלה, דעי לך, מירי רגב, עכשיו.

<רובי זלוף: תעשי את זה.

<רובי זלוף: תכנסי את הוועדה, תעשי מה שדב חנין אמר.

<רובי זלוף: תעשי את זה.

מירי רגב: קודם כול תפתח את החופים ואני אעשה את זה במקביל.

<רובי זלוף: אי אפשר.

<רובי זלוף: אפשר לפעול רק במסגרת החוק.

<רובי זלוף: תעשי את זה, כפי שעשינו במקומות אחרים.

<רובי זלוף: תעשי את זה.

מירי רגב: חברים, אני רוצה לסכם את הדיון הזה.

מירי רגב: אנחנו נמצאים כאן בדיון מורכב מאוד.

מירי רגב: במשך שנים רבות מאוד כולם ידעו על הבעיה אבל מייד כשנפת

מירי רגב: חת עונת הרחצה היא פתאום צפה ואף אחד לא פתר אותה לפני כן.

מירי רגב: רוצים לפתור את הבעיה כאשר עונת הרחצה נמצאת בשיאה ואז זה מקור להתחיל לסחוט, ואני לא מוכנה לזה.

מירי רגב: אני רוצה לעבוד ולפתור בעיה כאשר כולנו מעורבים בעניין ודנים בה, אבל לא עכשיו, כשיש כרגע את סוגיית פתיחת חופי הים ופתאום עכשיו המצילים לא באים לעבוד בגלל כל מיני הסכמים.

מירי רגב: צריך לפתור את בעיית ההסכמים הקיבוציים, אבל כרגע צריכים לעבוד לפי החוק.

מירי רגב: לכן אני אומרת דבר פשוט.

מירי רגב: ראשית, אני קוראת לשר האוצר לפתור את בעיית ההסכמים הקיבוציים ביחד עם ההסתדרות בעניין המצילים.

מירי רגב: גם אנחנו נקיים על זה דיון ונראה במה אפשר לעזור כי מציל צריך לעבוד בצורה מכובדת.

<אשר גרנר: ביחד עם המעסיק.

מירי רגב: ביחד עם מרכז השלטון המקומי, עם כל הגורמים הרלוונטיים.

מירי רגב: חבל שמרכז השלטון המקומי לא עשה את זה לפני כן.

<טל פילטר: אני ממליץ להכניס את משרד הפנים.

<טל פילטר: אף פעם הם לא שותפים להסכמים ואז הם טוענים שהם לא יודעים למה יש בעיות.

מירי רגב: חבל שמרכז השלטון המקומי לא התעורר לפני כן וחבל, מרדכי כהן, שגם אתם לא התעוררתם לפני כן אם ידעתם שיש כזאת בעיה וידעתם שזה יסגור את החופים.

<מרדכי כהן: דיונים יזומים התקיימו.

מירי רגב: אבל לא פתרתם את הבעיה.

<רובי זלוף: 3 שנים אנחנו מודיעים למשרד הפנים על הבעיה שלנו, 3 שנים, שנה אחרי שנה, והם מתעלמים מזה לחלוטין.

<מרדכי כהן: אני לא רוצה לקטוע אותך בסיכום אבל שימי לב מה האמירה.

<מרדכי כהן: אם עיריית תל-אביב פונה למשרד הפנים בבקשה לסגור חופים, מסיבות כאלה ואחרות, על-פי מה שמשרד הפנים מוסמך, הרי מה עיריית תל-אביב אומרת היום?

<מרדכי כהן: בכלל לא משנה איזה סוג של בדיקה משרד הפנים יעשה, גם אם הוא יעמיד צי של מהנדסי תעסוקה וניהול ויעשה כל ניתוח התוצאה תמיד תהיה אחת.

<רובי זלוף: לא נכון.

<רובי זלוף: אתה לא מדייק.

<רובי זלוף: לא היית בדיונים.

<מרדכי כהן: הם אומרים: "אנחנו קבענו 9 – זאת תהיה התוצאה".

<מרדכי כהן: אז מה המעמד של משרד הפנים?

<רובי זלוף: ישבנו בכל הדיונים במשך 3 שנים, הוצאנו לכם סיכומים.

<רובי זלוף: ביקשנו, התרענו, רצינו.

תמר זנדברג: מה משרד הפנים עושה כדי לעזור לעירייה להעסיק מצילים בתנאים ראויים?

<רובי זלוף: לא עשיתם דבר, התעלמתם מן העניין.

תמר זנדברג: הבעיה היא לא של תל-אביב.

<רובי זלוף: - - -

תמר זנדברג: משרד האוצר מרע את התנאים.

<צהלה עבודי: משרד האוצר לא מרע.

<צהלה עבודי: הוא רק מאשר הסכמים שהמעסיק חותם עם ההסתדרות.

<רובי זלוף: אראה לך מה כתבנו.

<רובי זלוף: ספרים.

תמר זנדברג: כמה כסף אתם מקצים לרשויות המקומיות לצורך העסקת מצילים?

מירי רגב: אני לא פותחת את זה.

<צהלה עבודי: אני לא מאגף התקציבים, אני מאגף השכר.

<מרדכי כהן: אני אומר דבר פשוט מאוד.

<מרדכי כהן: הרי לקראת הסיכום שלך אמרת דבר שלאף אחד אין עליו מחלוקת, שצריך להיכנס לעובי הקורה בלוחות זמנים.

<רובי זלוף: נכון, הוא צודק.

<מרדכי כהן: אין מחלוקת, לא על-ידי משרד הפנים ולא על-ידי אף גורם פה.

<מרדכי כהן: רוצים לפתור.

תמר זנדברג: מי הגורם במשרד האוצר שלא מאשר לעיריית תל-אביב לשלם מעבר למה שהיא משלמת כעת?

<רובי זלוף: זאת שאלה מצוינת.

<רובי זלוף: למה לא נותנים לנו?

<רובי זלוף: אנחנו מוכנים לשלם מחר בבוקר.

תמר זנדברג: למה הם לא יכולים לשלם יותר?

מירי רגב: לא, כי יש כאן הסכמים לכלל המצילים בארץ.

<צהלה עבודי: יש חוק במדינת ישראל.

<רובי זלוף: שישלמו לכולם.

<רובי זלוף: עיריית תל-אביב לא פועלת בחופים, אז בואו נעשה הסכם שלנו ונקצה תקציב.

מירי רגב: אתם לא פועלים.

<צהלה עבודי: מי אמר שהפתרון הוא רק הסכמי שכר?

<צהלה עבודי: מה לגבי קביעוּת בעבודה?

<צהלה עבודי: אתם מפטרים את המצילים ולא מקדמים אותם.

<צהלה עבודי: אני שומעת דוגמאות מהשטח.

<טל פילטר: משרד האוצר מחזיק את דגל ההפרטה.

<מרדכי כהן: הרי יכולנו להתעקש לקראת פתיחת העונה ולומר: 13 חופים, נקודה.

<טל פילטר: למה לא התעקשתם?

מירי רגב: סליחה, תצא החוצה עכשיו.

מירי רגב: לך, תשתה מים ותחזור.

<מרדכי כהן: למה?

<מרדכי כהן: מכיוון שאנחנו מפעילים שיקול דעת סביר.

<מרדכי כהן: אמרנו: יש צדק בחלק מן הטענות של עיריית תל-אביב.

<מרדכי כהן: יחד עם זה, אמרנו: פעמיים 14 ימים – 9 חופים.

<מרדכי כהן: ב-14 ימים הנוספים היה לכם מספיק זמן להיערך לפתיחת עוד שני חופים.

<מרדכי כהן: ועדת הפנים של הכנסת, חברי הכנסת תמר זנדברג ודב חנין אמרו לנו: לא השתכנענו משיקול הדעת שלכם במשרד הפנים, נא לפתוח את כל 13 החופים.

<מרדכי כהן: אנחנו אלה שהפעלנו שיקול דעת מידתי.

<מרדכי כהן: מה אתם אומרים עכשיו?

<מרדכי כהן: לא משנה מה משרד הפנים יעשה, אתם עוד סוף העונה תפתחו רק 9 חופים כאולטימטום, נקודה, לא משנה מה יקרה.

<רובי זלוף: אתה טועה.

<מרדכי כהן: יותר מזה.

<מרדכי כהן: אתה אומר: לא משנה הקביעוּת.

<מרדכי כהן: אתה אומר: לעיריית תל-אביב יש יכולות, תקציבים, תקנים, יש לכם את כל ארגז הכלים, ולמרות כל זה אתה מבקש ממשרד הפנים להתגייס ולגייס לכם מצילים.

<מרדכי כהן: יש לכם את כל היכולות, אתם יכולים לגייס את אותם מצילים על-פי מצבת כוח האדם שלכם.

<מרדכי כהן: אין הרעת תנאים, מן הסיבה הפשוטה שאתם לא חייבים להוציא את אותו מציל לשעת מנוחה מחוץ לחוף.

<מרדכי כהן: הכול נאמר, אבל אתם החלטתם החלטה, שחוף אחד לא ייפתח מעבר לתשעה, נקודה.

<מרדכי כהן: זה הדיון.

<מרדכי כהן: זה לא סותר את הסכמי השכר הקיבוציים.

<רובי זלוף: מייד עם קבלת ההחלטה של מנכ"ל משרד הפנים שעלינו לפתוח 11 חופים עיריית תל-אביב-יפו הוציאה סידור עבודה ל-11 חופים.

<רובי זלוף: לא היתה לנו שום כוונה לא לפתוח 11 חופים.

<רובי זלוף: אבל ידענו שזה בניגוד להסכמים קיבוציים, ידענו שזה בניגוד לחוק, ידענו שאנחנו לא מסוגלים לעמוד בזה.

<רובי זלוף: אבל אנחנו נעשה ועושים מאמצים תמיד כדי לפתוח את החופים.

<רובי זלוף: דרך אגב, למרות מה שמרדכי כהן אומר, הם קיבלו ב-3 השנים המלצות שלנו, בקשות, ניסיון לגייס מצילים נוספים, לקיים קורסים להצלה, לעזור לנו כדי שיהיו מצילים.

<מרדכי כהן: תן להם קביעוּת.

<מרדכי כהן: אתה לא נותן להם קביעוּת.

<רובי זלוף: אני מדבר על הקביעוּת.

<מרדכי כהן: כרגע הצגתם את עצמכם כמגיני העובדים.

<מרדכי כהן: תן להם קביעוּת.

<רובי זלוף: יש 40 מצילים שהם עובדים קבועים בעירייה.

<רובי זלוף: על מה אתה מדבר?

<מרדכי כהן: אתה חושש מהשלכות רוחב על עובדי העירייה, לא על המצילים.

מירי רגב: למה לא 48 קבועים?

מירי רגב: למה לא 60 קבועים?

תמר זנדברג: יפה שמשרד האוצר התחיל להגיב, אבל בואו, נתפרץ לדלת פתוחה.

<צהלה עבודי: זה גם קבוע בהסכם.

מירי רגב: למה לא נותנים קביעוּת?

<רובי זלוף: את צריכה להבין, קודם כול, אין לנו בעיה בקביעויות, שיהיה ברור.

מירי רגב: אז למה אתם מפטרים בכל שנתיים?

<רובי זלוף: בהתאם להסכם קבענו שיהיו 40 מצילים קבועים וכך אנחנו נוהגים.

<מרדכי כהן: הנה התשובה.

מירי רגב: למה?

מירי רגב: אבל עכשיו אמרת 60.

מירי רגב: היא הנותנת.

מירי רגב: המסכה לאט-לאט יורדת.

<מרדכי כהן: קיבלת את התשובה.

<מרדכי כהן: איזה שר הפנים ואיזה משרד הפנים.

<צהלה עבודי: איזה הסכם- - -?

<רובי זלוף: כדי שאוכל להפעיל את התחנות שאת מבקשת במסגרת קביעוּת המצילים אצטרך 10 מצילים לתחנה לפי ההסכם הקיבוצי.

<מרדכי כהן: מהנדסת התעשייה והניהול איפה היא לומדת, במאדים?

<צהלה עבודי: על-פי ההסכם הקיבוצי אפשר- - -

<רובי זלוף: אני מוכן להגיד לך עוד משהו, שאם את תרצי עובדים קבועים גם לא יגיעו עובדים קבועים בגלל שהם מחכים להסכמי שכר גבוהים יותר.

<מרדכי כהן: אינטליגנציה קיימת גם מחוץ לעיריית תל-אביב.

<רובי זלוף: אתה צודק, תודה על ההערה.

<רובי זלוף: שכחתם שזה או שישי או שבת.

<רובי זלוף: זה נעלם.

מירי רגב: ראשית, לגבי ההסכמים הקיבוציים, אני מבקשת ששר האוצר ביחד עם הסתדרות העובדים ומרכז השלטון המקומי יובילו את זה וינסו לפתור את זה מהר ככל הניתן.

דב חנין: היה מכתב שהוציא שר הפנים לפני שבועיים.

דב חנין: אני מבקש ששר האוצר קודם כול יתייחס למכתב הזה במלוא הרצינות.

מירי רגב: מאה אחוז.

מירי רגב: זה חלק מהדיון המשותף שהם יערכו.

מירי רגב: דבר שני, חלק מן הוועדה, בראשות תמר זנדברג, יבדוק את החוק עצמו, האם צריכים 3, 4 או 5 מצילים בתחנת הצלה.

מירי רגב: נפתח את כל הסוגיות המקצועיות האלה.

מירי רגב: זה חלק מתפקיד הוועדה.

תמר זנדברג: וגם מה קורה בכל הארץ.

מירי רגב: בכל הארץ.

מירי רגב: כמה מצילים צריכים להיות בסוכת הצלה וכדומה.

מירי רגב: נבדוק את העניין הזה.

מירי רגב: אבל עכשיו, משום שכרגע יש חוק וכולנו צריכים לעבוד על פיו אני טוענת וקובעת לפרוטוקול שעיריית תל-אביב לא פועלת על-פי החוק.

מירי רגב: אי לכך אני מבקשת מן השר וממנכ"ל המשרד, אני קוראת לשר הפנים לפעול כנגד עיריית תל-אביב שפועלת כאילו היא הרגולטור ואין מעליה חוק, משום שהיא מפרשת את החוק לא על-פי הפירוש שמשרד הפנים, הרגולטור, פירש אותו.

מירי רגב: לכן אני מבקשת ששר הפנים יודיע שהוא מבטל את המעמד של עיריית תל-אביב כרשות מקומית איתנה משום שהיא לא יודעת לנהל את 11 החופים.

מירי רגב: יחליט השר מי יעשה את זה במקומה.

מירי רגב: זה תפקידו של השר.

מירי רגב: לא יכול להיות שראש עירייה מנסה לפתוח פה הסכמי שכר, מנסה לפעול בניגוד לחוק ומנסה להביא למצב שבקיץ כל חופי הים במדינת ישראל לא יהיו פתוחים.

מירי רגב: בסופו של דבר, איך שלא תסתכל על זה, זה חוזר למשרד הפנים ולכך שראשי עיריות לא מבצעים את החוקים שאנחנו חוקקנו.

מירי רגב: כן חמישה או לא חמישה – זה דיון שנפתח לפרשנות של החוק בעתיד.

מירי רגב: כרגע הפרשנות קובעת שלושה מצילים בסוכה.

מירי רגב: זה הפרשנות של החוק שניתנה על-ידי משרד הפנים.

מירי רגב: מי שלא פועל על-פי הפרשנות הזאת של החוק לא פועל על-פי החוק וצריך להתייחס כלפיהם כעבריינים, נקודה.

מירי רגב: ראש עיריית תל-אביב פעל בניגוד לחוק ולכן עיריית תל-אביב לא הפעילה את החופים בגלל משחקי אגו של ראש העירייה.

מירי רגב: שתושבי המדינה ואזרחי העיר יידעו את זה.

מירי רגב: אני מבקשת מן היועץ המשפטי של הוועדה להציע תיקון חקיקה – אדבר על זה גם עם השר – שאומר שמי שמפר את החוק תוגש נגדו תביעה ייצוגית.

מירי רגב: זה עובד על ראשי עיריות, ראינו את זה בתאגידים, ראינו את זה בכול.

מירי רגב: מספיק, גמרנו ולא נסכים שעכשיו ראש עירייה אחד ינהל אותנו.

מירי רגב: יש כנסת, יש ממשלה, יש גוף נבחר – הוא הקובע.

מירי רגב: קבענו חקיקה ועבדנו עליה.

מירי רגב: אם צריך לשנות את החקיקה נפתח הכול מחדש, אם צריך לשנות את ההסכמים נפתח את כל ההסכמים מחדש, אבל בינתיים נפעל לפי החוק, והחוק אומר שלושה מצילים בתחנת הצלה.

מירי רגב: כך תפעל גם עיריית תל-אביב, שפועלת בניגוד לחוק.

מירי רגב: תודה רבה לכולם.